Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, **152/14.,** 7/17. i 68/18., 98/19., 64/20, 151/22 i 156/23) i članka 9. st.2. Zakona o osobnoj asistenciji (NN 71/23), a u sklopu projekta „Uz pomoćnike u nastavi do inkluzivnog obrazovanja u Primorsko-goranskoj županiji“ koji se provodi u okviru instrumenta "Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII." temeljem poziva Europskog socijalnog fonda u sklopu Operativnog programa "Učinkoviti ljudski potencijali" 2021. – 2027., **Osnovna škola „Hreljin“, Hreljin 217., 51 226 Hreljin**, zastupana po ravnateljici škole, Tatjani Katušin, dipl. uč. raspisuje:

**NATJEČAJ**

**za zasnivanje radnog odnosa na određeno vrijeme u Osnovnoj školi „Hreljin“**

1. **RADNO MJESTO: Pomoćnik u nastavi**

**– 1 izvršitelja/ice, na određeno vrijeme do 31. kolovoza 2026.**

* + 1 izvršitelj/ica na određeno nepuno radno vrijeme, 30 sati ukupnog tjednog radnog vremena za vrijeme trajanja školske 2025./2026. godine;
  + mjesto rada: Osnovna škola „Hreljin“ Hreljin 217., 51 226 Hreljin

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine 82/08. i 69/17.).

1. **OPIS POSLOVA:**

Pomoćnik u nastavi je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa. Potpora može obuhvatiti potporu u komunikaciji i socijalnoj uključenosti, potporu u kretanju, pri uzimanju hrane i pića, pomoć u obavljanju higijenskih potreba, školskih aktivnosti i zadataka te suradnju s radnicima škole kao i vršnjacima učenika s teškoćama u razvoju u razredu, što podrazumijeva razmjenu informacija potrebnih za praćenje i unaprjeđenje rada s učenikom te svi ostali poslovi pomoćnika u nastavi određeni Zakonom o osobnoj asistenciji te Pravilnikom o pomoćnicima u nastavi i stručno komunikacijskim posrednicima.

**Kandidati moraju ispunjavati slijedeće uvjete:**

1. Završena najmanje razina 4.2. HKO-a (iznimno se na natječaj može javiti osoba koja ima najmanje 4.1. HKO-a i završen program obrazovanja odraslih za pomoćnika u nastavi, ali samo ako na području osnivača odgojno obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju).

2. da protiv osobe nije pokrenut kazneni postupak

3. da pomoćnik u nastavi nije roditelj/skrbnik niti drugi član uže obitelji učenika kojem se pruža potpora

**Uz prijavu na natječaj potrebno je priložiti:**

1. Zamolbu za posao (s naznakom radnog mjesta za koje se prijavljuje)
2. Životopis
3. Dokaz o odgovarajućem stupnju obrazovanja
4. Dokaz o državljanstvu
5. Uvjerenje da kandidat/kinja nije pod istragom / da se protiv kandidata/kinje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi i članka 23. Zakona o osobnoj asistenciji (ne starije od 30 dana od dana raspisivanja natječaja)
6. Elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, ne starije od 30 dana od dana raspisivanja natječaja
7. Potvrdu o završenom programu edukacije odraslih odnosno edukacije za pomoćnika u nastavi
8. Dokaz da kandidatu nije pravomoćno izrečena prekršajno pravna sankcija za nasilje u obitelji

Navedene isprave odnosno prilozi dostavljaju se u neovjerenoj preslici. U prijavi na natječaj kandidat navodi osobne podatke i naziv radnog mjesta na koji se prijavljuje.

Rok za podnošenje prijave na natječaj je osam (8) dana od dana objave natječaja.

Pisane prijave s dokazima o ispunjavanju uvjeta iz natječaja podnose se **od 12. lipnja 2025. godine do 20. lipnja 2025. godine** na adresu Osnovne škole „Hreljin“, Hreljin 217, 51 226 Hreljin, osobno ili putem pošte s naznakom: „ZA **NATJEČAJ - POMOĆNICI U NASTAVI“.**

Nepotpune i nepravovremene prijave neće se razmatrati, kao ni prijave kandidata koji ne udovoljavaju propisanim uvjetima.

Prije sklapanja ugovora o radu odabrani/a kandidat/kinja dužan/na je sve navedene priloge odnosno isprave dostaviti u izvorniku na uvid.

**Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo**, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidati koji se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21, 156/23), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koji ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21, 156/23), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapošljavanju-%20ZOHBDR%202021.pdf>

Kandidati koji ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Pozivaju se kandidati koji ostvaruju pravo prednosti pri zapošljavanju na temelju odredbi članka 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 38/18, 32/20) da uz prijavu na natječaj dostave odgovarajuću javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom.

Kandidat/kinja koji/a je pravodobno dostavo/la potpunu prijavu sa svim prilozima odnosno ispravama i ispunjava formalne uvjete natječaja dužan/a je pristupiti procjeni odnosno testiranju prema odredbama Pravilnika o načinu i postupku zapošljavanja u Osnovnoj školi „Hreljin“ <https://os-hreljin.skole.hr/ostalo/>

Na mrežnoj stranici Škole <https://os-hreljin.skole.hr/natjecaji/> objavit će se područje provjere i uputa za pripremu kandidata, te vrijeme i mjesto održavanja testiranja.

Kandidat koji ne pristupi testiranju smatra se da je odustao od prijave na natječaj i više se ne smatra kandidatom u natječajnom postupku.

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Rezultati natječaja bit će objavljeni na mrežnoj stranici Škole <https://os-hreljin.skole.hr/natjecaji/> u roku od 15 dana od dana donošenja odluke o izboru kandidata. U slučaju da se na natječaj prijave kandidati/kinje koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 21. stavku 4. Pravilnika.

Natječaj je objavljen 12. lipnja 2025. godine na mrežnoj stranici i oglasnoj ploči Osnovne škole „Hreljin“, te na mrežnoj stranici i oglasnoj ploči Hrvatskog zavoda za zapošljavanje i traje do 20. lipnja 2025. godine.

KLASA: 112-02/24-01/5

URBROJ: 2170-41-25-1

Hreljin, 12. lipanj 2025.

